b'\n_START_ARTICLE_\nWisdom\n_START_SECTION_\nPovijest sastava\n_START_PARAGRAPH_\nSastav se prvobitno sastojao od basista Mate Molnara i gitarista Gabora Kovacsa. Molnar je volio Kovacsov postoje\xc4\x87i sastav Legendary, i obojica su se slo\xc5\xbeili da zajedno osnuju novu grupu. Kasnije su se pridru\xc5\xbeili Istvan Nachladal "Nahi" (vokalist), Balazs Hornyak (bubnjar) i Zsolt Galambos (gitarist), koji je tako\xc4\x91er bio \xc4\x8dlan Legendaryja. Sastav je nazvan po filmu iz 1986. Wisdom._NEWLINE_Wisdom su odr\xc5\xbeali prvi koncert u Mi\xc5\xa1kolcu 2002. godine. Tako\xc4\x91er su bili prate\xc4\x87a skupina Iron Maidenu, 2003. godine na turneji Give Me Ed... \'Til I\'m Dead Tour. Zatim su bili istaknuti u motoristi\xc4\x8dkom magazinu Born To Be Wild, \xc5\xa1to je rezultiralo pove\xc4\x87anjem popularnosti sastava. Wisdom je tako\xc4\x91er bio prate\xc4\x87i sastav Saxona na turneji UDO-Doro tour. Dok su svirali na toj turneji, Ronny Milianowicz \xc5\xa1vedski/njema\xc4\x8dki producent, ponudio je skupini da objave Wisdom EP. EP je objavljen 3. srpnja, 2004. godine te se sastoji od 4 singla . Objavljen je kao besplatan CD u magazinu Metal Hammer. Tijekom snimanja EP-a Hornyak je napustio sastav, a zamijenio ga je Csaba Czebely. Nakon objave EP-a, Wisdom je bio jo\xc5\xa1 jedan prate\xc4\x87i sastav grupi Ossian na njihovoj turneji iz 2005. godine._NEWLINE_Molnar je htio osmisliti maskotu sastava, Wisdom, baziran na Iron Maidenovom Eddiju ii Megadethovom Vicu. Tijekom snimanja njihovog prvog albuma ,grafi\xc4\x8dki dizajner Gyula Havancsak, kreirao je figuru lika Wiseman, koji je postao maskota sastava. Svaki sljede\xc4\x87i EP ili album je govorio pone\xc5\xa1to o \xc5\xbeivotu Wisemana. Prvi samostalni koncert sastava odr\xc5\xbean je 19. studenog 2005. godine u Budimpe\xc5\xa1ti, a zvao se Keep Wiseman Alive. Izvorno jednokratni koncert, Keep Wiseman Alive na koncu je evoluirao u dugogodi\xc5\xa1nji rad. Wisdom je 2006. godine bio prate\xc4\x87i sastav grupi Helloween._NEWLINE_Nakon dvije godine, Wisdom se vratio izvo\xc4\x91enju, kao prate\xc4\x87i sastav grupi Judas Priest. Sastav je dobio novog vokalista Gabor Nagya 2010. godine, koji je pjevao na albumu Judas 2011. U cilju da promoviraju novi album, Wisdom je krenuo na turneju krajem 2010. Novi vokalist Nagy nosio je masku tijekom koncerata kao promotivni lik. Album je istaknuo Matsa Lev\xc3\xa9na, (Therion i Malmsteen kao gostuju\xc4\x87e vokale.)_NEWLINE_Na jesen, sastav je snimio videospot za pjesmu "Heaven and Hell" za album Judas. Snimano je na podru\xc4\x8dju dvorca obitelji Festetics. U to vrijeme, sastav je slavio deset godina postojanja, \xc5\xa1to je dovelo do turneje Wise Years._NEWLINE_Godine 2012. sastav je potpisao ugovor za anga\xc5\xbemane sa Rock the Nation i producentsku ku\xc4\x87u Noise Art Records. Gitarist Galambos je zamijenjen sa Matom Bodorom. U kolovozu album Judas je objavljen \xc5\xa1irom svijeta i da ga promoviraju pridru\xc5\xbeili su se Sabatonu na njihovoj turneji Swedish Empire Tour._NEWLINE_Tre\xc4\x87i album sastava Marching for Liberty objavljen je 23. rujna 2013. godine, a distribuirao ga je NoiseArt Records._NEWLINE_\xc4\x8cetvrti album sastava je objavljen 2016. godine pod nazivom Rise of the Wise._NEWLINE_Sastav je 1. travnja 2018. godine, na slu\xc5\xbebenoj stranici objavio kako Wisdom prestaje s radom. Ipak, i dalje imaju planove napraviti i objaviti peti album.'